PRAEFATIO. 



In commentatione, quam nunc publici iuris facio, siniili fere modo 

 quo in scriptis meis de systemate arterioso animalium antehac editis 

 egi. Descriptionibus arteriarum corollaria adieci. In illis quae ipse 

 inveni novi aut nondum satis exacte descripti exposui, in bis disquisi- 

 tiones a me institutas cum disquisitionibus aliorum anatomicorum 

 composui, et lectorum animos ad ea adverti, quae imprimis memora- 

 bilia mihi videbantur. Ceterum etiam ad sententias physiologicas 

 respexi, quae novissimis temporibus a viris praeclaris Baerio et 

 Brescheto de retibus mirabilibus arteriarum, loanne Muellero de 

 arteriis penis et de theoria erectionis editae sunt. 



CAPUT I. 



DE ARTERIIIS l§UI!§ ISCROPUAE »OMEISTICAI:. 



Arteriae Suis scrophae domesticae, quas cera impletas in anima- 

 libus iuvenibus aliquot hebdomadum ter investigavi, quoad decursum 

 et distributionem complura mihi obtulerunt, quae aut omnino nova 

 aut saltem hucusque haud satis exacte inquisita apparuerunt, ut non 

 supervacuum mihi videretur, descriptionem arteriarum plurimarum 

 horum animalium exponere. Ex arcu aortae arteria anonyma in arte- 

 riam subclaviam dextram, carolidem dexlram communem et sinistram 

 trifida, et arteria subclavia sinistra oriuntur. 



